Nemendur HR sigursælir í Gullegginu 2019 Nemendur Háskólans í Reykjavík létu til sín taka í frumkvöðlakeppni Icelandic Startups , Gullegginu , í ár . Lokahóf keppninnar var haldið í Sólinni í HR síðasta föstudag . Í ár bárust 135 hugmyndir auk þess sem 20 einstaklingar skráðu sig til leiks án hugmyndar og áttu þess kost að taka þátt í verkefnum annarra . Keppnin veitir þátttakendum einstakt tækifæri til að koma hugmyndum sínum á framfæri , fá endurgjöf og gera úr þeim raunhæfar og markvissar áætlanir sem miða að árangursríkri stofnun fyrirtækja . Gulleggið hóf göngu sína árið 2008 og er mikilvægur stuðningur fyrir frumkvöðla sem eru að stíga sín fyrstu skref . Nemendur Háskólans í Reykjavík fá stuðning við að láta hugmyndir verða að veruleika í námi og er áhersla á nýsköpun talsverð í kennslu bæði á grunn - og meistaranámsstigi . Hópurinn á bak við Dufl , sem var sigurliðið í ár , eru allir nemar í verkfræði við Háskólann í Reykjavík . Þeir hafa þróað bættan staðsetningarbúnað fyrir sjó og hlutu að launum 1.500.000 kr. peningaverðlaun frá Landsbankanum og sérverðlaun í flokkinum fyrir „ vöru “ . Fyrsta sætinu fylgir jafnframt ráðgjöf hjá Marel og Hugverkastofunni . Hópurinn á bak við Statum hannaði gagnvirkan dómsal í sýndarveruleika til að undirbúa þolendur kynferðisofbeldis undir það að fara fyrir dóm . Hópurinn hlaut verðlaun í flokki „ stafrænna lausna “ . Teymið hlaut að launum ráðgjöf hjá Origo og Advel lögmannsstofu . Það eru þær Hafdís Sæland , Edit Ómarsdóttir og Helga Margrét Ólafsdóttir sem vinna að hugmyndinni í samstarfi við sálfræðideild HR . Þær sjá fyrir sér að mögulegur notandi gæti verið samtökin Stígamót , ásamt fleirum . Þær Hafdís , Edit og Helga Margrét eru núverandi , og nýútskrifaðir , nemendur í tölvunarfræði við HR . Minnka matarsóun og mæla vökva í líkamanum í flokki „ grænna lausna “ var það hópurinn GreenBytes sem fékk viðurkenningu og 150.000 kr. að launum frá Nýsköpunarsjóði atvinnulífsins og ráðgjafatíma hjá KPMG . GreenBytes býður upp á hugbúnaðarlausn sem nýtir sölugögn með vélnámi til að minnka matarsóun og auka framlegð veitingastaða . Þess má geta að þær Renata Bade og Jillian Verbeugt , sem eiga heiðurinn af GreenBytes , koma báðar úr Íslenska orkuháskólanum í HR þar sem Jillian stundar nám en Renata útskrifaðist þaðan í vor . Mælir sem mælir snertilaust mjög lítið vökvamagn hlaut viðurkenningu í flokknum „ heilsu “ . Mælirinn nýtist í rannsóknum í heilbrigðisvísindum . Hópurinn á bak við örmælinn fékk að launum 300.000 kr. í peningaverðlaun frá Landsbankanum , ráðgjafatíma hjá Össuri og samtalsleit einkaleyfa frá Hugverkastofunni . Einn meðlima hópsins , Andri Björn Eiðsson , er nýútskrifaður úr vélaverkfræði frá HR .